मेडिकल प्रैक्टिशनर्स एसोसिएशन ने घेरा शिक्षामंत्री डॉ.चीमा का दफ्तर
मेडिकलप्रैक्टिशनर्सएसोसिएशन पंजाब के आह्वान पर डॉक्टरों ने शुक्रवार को शिक्षा मंत्री डॉ.दलजीत सिंह चीमा के गिलको वैली रोपड़ में पार्टी दफ्तर का घेराव किया। शुक्रवार सुबह दस बजे से दोपहर बाद तक धरना दिया। डॉक्टरों ने हाथों में काले रंग के गुब्बारे लेकर रोष जताया और सरकार के खिलाफ नारेबाजी की। कहा- 10 साल का तजुर्बा रखने वाले डॉक्टरों को पंजाब के आयुर्वेदिक यूनानी सिस्टम के तहत रजिस्टर किया जाए। धरने में जिला शहीद भगत सिंह नगर रोपड़ जिले के डॉक्टरों ने धरना दिया।
इस मौके पर मेडिकल प्रैक्टिशनर्स एसोसिएशन पंजाब के पंजाब अध्यक्ष डॉ.रामेश कुमार बाली ने कहा कि बादल सरकार मेडिकल प्रैक्टिशनर्स का मसला जानबूझ कर लटका रही है। मुख्यमंत्री के साथ 10 सालों से अधिक समय में 46 मीटिंगें हो चुकी हैं। इसके बावजूद मसले को हल नहीं किया गया। उन्होंने कहा कि पंजाब के अलग-अलग जिलों ब्लाकों में रोष धरने जारी रहेंगे। यहां स्टेट कमेटी मेंबर डॉ. राजेश शर्मा, सतनाम दयोल, बलकार सिंह, माघ सिंह, सुखदेव भाबड़ी, जिला रोपड़ के अध्यक्ष डॉ.वेद प्रकाश हीरा, शहीद भगत सिंह नगर के अध्यक्ष डॉ.गुरदेव सिंह, सुरिंदरपाल, धरमजीत सिंह, डॉ.दिनेश हल्लण ब्लाक प्रधान नूरपुरबेदी, विजय चौधरी, डॉ.सीता राम मोरिंडा, सुभाष राणा चमकौर साहिब मौजूद थे।
डॉ. चीमा के दफ्तर के समक्ष धरने की खबर मिलने पर पहुंचीं एडीसी रोपड़ सुरभि मलिक ने डॉक्टरों से मांगपत्र लिया। उनके साथ तहसीलदार रुपिंदरपाल सिंह बल्ल, एसपी डी हरमीत सिंह हुंदल, थाना सदर के एसएचओ गुरमीत सिंह बराड़, सिटी एसएचओ सुरिंदरपाल सिंह, थाना सिंघ भगवंतपुर के एसएचओ धर्मपाल, सीआईए इंचार्ज गब्बर आदि मौजूद थे। एडीसी सुरभि मलिक ने भरोसा दिया कि उनकी मांगों को सरकार तक पहुंचाया जाएगा। इसके बाद डॉक्टरों ने डाॅ.चीमा के पार्टी दफ्तर से लेकर सिविल अस्पताल रोपड़ तक रोष रैली निकाली और पंजाब सरकार के खिलाफ जमकर नारेबाजी की। इस दौरान डॉ.जसविंदर चोपड़ा, डॉ.बलवीर सैनी, डॉ.नरेश चौधरी, डॉ.ब्रह्म, विजय गुरू, गोपाल सिंह, परमजीत सिंह, पुरुषोत्तम लाल, डॉ.राजिंदर काठगढ़, बिंदर घनौली, रामजी दास, विपन कुमार, अवतार रयात आदि मौजूद थे।
मेडिकल प्रैक्टिशनर्स एसोसिएशन के सदस्यों ने रोष रैली निकालते हुए शिक्षा मंत्री डॉ.दलजीत सिंह चीमा के गिलको वैली रोपड़ में पार्टी दफ्तर का घेराव किया। वहां धरना दिया और एडीसी रोपड़ सुरभि मलिक को मांग पत्र दिया। -भास्कर
हाथ में काले गुब्बारे लेकर डॉक्टरों ने जताया रोष
डॉक्टरोंने धरने के दौरान हाथों में काले गुब्बारे पकड़े। कहा-गत 14 दिसंबर को भी मुख्यमंत्री बादल से प्रदेश कमेटी की कैबिनेट मंत्री सुरजीत सिंह रखड़ा की कोठी में मीटिंग हुई थी। उन्होंने माना था कि जल्द ही पंजाब के आयुर्वेदिक यूनानी सिस्टम के तहत उन्हें रजिस्टर किया जाएगा। रजिस्ट्रेशन तथा तजुर्बे के आधार पर 10वीं पास और 10 साल का तजुर्बा तय करके उन्हें ट्रेनिंग देने की नीति तय की जाएगी। इसके लिए सेहत मंत्रालय, सेहत डायरेक्टोरेट, डायरेक्टर आयुर्वेदिक से मीटिंग जल्द करवाई जाएगी। लेकिन यह मीटिंग अभी तक नहीं हुई है। इस कारण डॉक्टरों में रोष है।
hin_Deva hin_Deva hin_Deva hin_Deva hin_Deva hin_Deva hin_Deva